b'\n_START_ARTICLE_\nTuniso ekonomika\n_START_PARAGRAPH_\nTunisas yra agrarin\xc4\x97 \xc5\xa1alis su besivystan\xc4\x8dia pramone._NEWLINE_Piniginis vienetas - Tuniso dinaras._NEWLINE_Nuo 1969 m. \xc5\xa1alyje prasid\xc4\x97jo energingas reform\xc5\xb3 procesas. Jo metu buvo privatizuotos valstybin\xc4\x97s \xc4\xafmon\xc4\x97s, liberalizuota prekybos ir finans\xc5\xb3 sistema, likviduoti nepasiteisin\xc4\x99 kooperatyvai, prad\xc4\x97ta skatinti privati \xc5\xbeem\xc4\x97s nuosavyb\xc4\x97 ir privatus verslas. Nedidelis kiekis Tunise i\xc5\xa1gaunamos ir i\xc5\xa1 dalies eksportuojamos naftos bei duj\xc5\xb3 apr\xc5\xabpina \xc5\xa1al\xc4\xaf valiuta. Eksportuojami taip pat fosforitai, \xc5\xbeem\xc4\x97s \xc5\xabkio produktai (alyv\xc5\xb3 aliejus, datul\xc4\x97s). Beveik visa \xc5\xa1alies pramon\xc4\x97 sutelkta sostin\xc4\x97je bei jos apylink\xc4\x97se._NEWLINE_Didel\xc4\x99 pajam\xc5\xb3 dal\xc4\xaf sudaro turizmas. D\xc4\x97l \xc5\xa1ilt\xc5\xb3 \xc5\xbeiem\xc5\xb3 bei istorini\xc5\xb3, kult\xc5\xabrini\xc5\xb3 paminkl\xc5\xb3 (pvz., Kartaginos griuv\xc4\x97siai) Tunise apsilanko apie 4 mln. turist\xc5\xb3. Tarp kit\xc5\xb3 Afrikos \xc5\xa1ali\xc5\xb3 Tunisas i\xc5\xa1siskiria politin\xc4\x97s sistemos stabilumu, dinami\xc5\xa1ka ekonomikos raida ir santykinai gera infrastrukt\xc5\xabra, o tai daro j\xc4\xaf patraukliu u\xc5\xbesienie\xc4\x8diams._NEWLINE_Apie 50\xc2\xa0% Tuniso teritorijos yra naudojama \xc5\xbeem\xc4\x97s \xc5\xabkio paskirties veiklai.'